Greek Legal Document

Category: 51

Content:
49. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ  ΚΑΙ ΟΙΚΟΝΟΜΙΚΩΝ Αριθ. 40844/Β 1703  της 12-23 Οκτ. 2006 (ΦΕΚ Β΄ 1549) Οργανωτική Δομή και Λειτουργία της Αρχής του Άρθρου 7 του ν. 2331/1995. Έχοντας υπόψη: 1. Τις διατάξεις: α) του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε με το άρθρο πρώτο του π.δ. 63/2005 (Α΄ 98), β) του π.δ. 178/2000 (ΦΕΚ 165 Α΄) «περί Οργανισμού του Υπουργείου Εθνικής Οικονομίας», όπως συμπληρώθηκε από το άρθρο 10 του ν. 3424/2005 (ΦΕΚ 305 Α΄), γ) του π.δ. 81/2002 (ΦΕΚ 57 Α΄) «Συγχώνευση των Υπουργείων Εθνικής Οικονομίας και Οικονομικών», δ) του άρθρου 7 του ν. 2331/1995 (ΦΕΚ 173 Α΄) «Πρόληψη και καταστολή της νομιμοποίησης εσόδων από εγκληματικές δραστηριότητες» όπως τροποποιήθηκε με το άρθρο 7 του ν. 3424/2005 (ΦΕΚ 305 Α΄), ε) του άρθρου 6 παρ. 3,4 και 5 του ν. 2515/1997 (ΦΕΚ 154 Α΄) με το οποίο τροποποιούνται διατάξεις του ν. 2331/1995, στ) την πράξη 7/17.5.2006 του Υπουργικού Συμβουλίου «Επιλογή και Διορισμός του Προέδρου της Εθνικής Αρχής Καταπολέμησης της Νομιμοποίησης Εσόδων από Εγκληματικές Δραστηριότητες» (ΦΕΚ 101 Α΄) ζ) την υπ’ αριθμ. 23059/Β 975/2.6.2006 (ΦΕΚ 721 Β΄) κοινή υπουργική απόφαση των Υπουργών Οικονομίας και Οικονομικών και Δικαιοσύνης «Διορισμός μελών της Εθνικής Αρχής Καταπολέμησης της Νομιμοποίησης Εσόδων από Εγκληματικές Δραστηριότητες του άρθρου 7 του ν. 2331/1995, όπως τροποποιήθηκε με το άρθρο 7 του ν. 3424/2005» η) την απόφαση του Συμβουλίου της Ε.Ε. της 17ης Οκτωβρίου 2000 σχετικά με τη θέσπιση ρυθμίσεων για τη συνεργασία μεταξύ των μονάδων χρηματοδοτικών πληροφοριών των Κ-Μ όσον αφορά στην ανταλλαγή πληροφοριών (2000/642/ΔΕΥ)  θ) το ν. 2286/1995 (ΦΕΚ 19 Α΄)  ι) το ν. 2362/1995 (ΦΕΚ 247 Α΄) ια) του π.δ. 50/2001(ΦΕΚ 39 Α΄) ιβ) τον ν. 2683/1999 (ΦΕΚ 19 Α΄) ιγ) τον ν. 3205/2003 (ΦΕΚ 297 Α΄) ιδ) το π.δ. 410/1988 (ΦΕΚ 191 Α΄). (Μετά τη σελ.84,284) Σελ. 84,285 Τεύχος Σελ.  Ποινικός Κώδικας 8.Α.α.49 2. Το γεγονός ότι από την παρούσα προκαλείται δαπάνη σε βάρος του κρατικού προϋπολογισμού, Αποφασίζει τα ακόλουθα: Άρθρο 8 Οργανισμός της Αρχής Η Αρχή συγκροτείται από τον Πρόεδρο και έντεκα μέλη με τους αναπληρωτές τους, και υποστηρίζεται από επιστημονικό, διοικητικό και βοηθητικό προσωπικό που αποσπάται σε αυτήν σύμφωνα με τα οριζόμενα στην παρ. 8 του άρθρου 7 του ν. 3424/2005.  Το οργανωτικό σχήμα της Αρχής, έχει ως ακολούθως: 1. Γραφείο Προέδρου: Το Γραφείο Προέδρου της Αρχής είναι αρμόδιο για την τήρηση και διεκπεραίωση της αλληλογραφίας του, για τον προγραμματισμό των συναντήσεων, επισκέψεων, επαφών του, τη γραμματειακή εξυπηρέτηση, καθώς και για κάθε άλλο θέμα που υποβοηθά την άσκηση των καθηκόντων του. Συνεργάζεται και εξυπηρετείται από τη Διεύθυνση Οικονομικών και Διοικητικών Υποθέσεων, σύμφωνα με τις οδηγίες του Προέδρου. 2. Διεύθυνση Οικονομικών και Διοικητικών Υποθέσεων. Η Διεύθυνση Οικονομικών και Διοικητικών Υποθέσεων συγκροτείται από τα ακόλουθα τμήματα: α) Το Τμήμα Διοίκησης το οποίο είναι αρμόδιο για τη διαχείριση και διεκπεραίωση των διοικητικών υποθέσεων της Αρχής που αφορούν στις σχέσεις της με άλλους φορείς και των θεμάτων διοικητικής φύσεως που αφορούν στον Πρόεδρο, στα μέλη και στους υπαλλήλους. Ιδίως έχει τις εξής αρμοδιότητες: - Χειρίζεται τα θέματα που αφορούν στην απόσπαση του προσωπικού της Αρχής. - Χειρίζεται τα θέματα που αφορούν τη χορήγηση των πάσης φύσεως αδειών του παραπάνω προσωπικού, σύμφωνα με τις ισχύουσες διατάξεις και τις αποφάσεις των κατά περίπτωση αρμοδίων οργάνων και εκδίδει τις σχετικές πράξεις. - Μελετά τα προβλήματα υπηρεσιακής κατάστασης του παραπάνω προσωπικού, εισηγείται προτάσεις για την επίλυσή τους και ενημερώνει σχετικά τους ενδιαφερόμενους. Σελ. 84,288 Τεύχος Σελ.  - Τηρεί το μητρώο και τους ατομικούς φακέλους του παραπάνω προσωπικού και φροντίζει για τη συνεχή ενημέρωση αυτού. - Καταρτίζει τις συμβάσεις ανάθεσης κάθε φύσης έργου. - Ελέγχει την προσέλευση και αποχώρηση του προσωπικού. - Εκδίδει, μετά από έγκριση του Προέδρου, αποφάσεις για τη μετακίνηση του Προέδρου, των μελών της Αρχής και των υπαλλήλων στο εσωτερικό και στο εξωτερικό για εκτέλεση υπηρεσίας. - Εισηγείται τη συγκρότηση επιτροπών και ομάδων εργασίας. - Μεριμνά για την εφαρμογή των διατάξεων πειθαρχικού δικαίου στο παραπάνω προσωπικό.  β) Το Τμήμα Οικονομικής Διαχείρισης το οποίο είναι αρμόδιο: - Για την κατάρτιση, τροποποίηση και εκτέλεση του τακτικού προϋπολογισμού/απολογισμού. - Για την εντολή και εκκαθάριση αποδοχών, αποζημιώσεων και λοιπών απολαβών του Προέδρου, των μελών και του προσωπικού της Αρχής. - Για τη διαχείριση κάθε δαπάνης. - Για την εκτίμηση και καταγραφή των πάσης φύσεως αναγκών της υπηρεσίας σε έπιπλα, μηχανικό εξοπλισμό, γραφική ύλη, είδη καθαριότητας και λοιπά υλικά. 8.Α.α.49 Ποινικός Κώδικας - Για την εκτέλεση των πάσης φύσεως προμηθειών. - Για τη διαχείριση του υλικού (παραλαβή, καταχώρηση, αποθήκευση, διανομή). - Για την ανάθεση εργασιών και παρακολούθηση εκτελέσεώς τους. - Για την εκποίηση περιουσιακών στοιχείων. γ) Το Τμήμα Γραμματειακής Υποστήριξης έχει τις εξής αρμοδιότητες: - Παρέχει την απαιτούμενη γραμματειακή υποστήριξη στο Γραφείο του Προέδρου και εξυπηρετεί άλλες ανάγκες του.  - Χειρίζεται τα θέματα που αφορούν στην τήρηση πρωτοκόλλου και τη διακίνηση της αλληλογραφίας. - Οργανώνει και τηρεί το γενικό πρωτόκολλο εισερχόμενης και εξερχόμενης από τις υπηρεσίες αλληλογραφίας και τα ευρετήρια της Αρχής. - Παραλαμβάνει και πρωτοκολλεί την εισερχόμενη αλληλογραφία και το λοιπό έντυπο υλικό και μεριμνά για την αποστολή τους στις αρμόδιες υπηρεσίες. - Διεκπεραιώνει την απλή και διαβαθμισμένη αλληλογραφία και το λοιπό έντυπο υλικό και φροντίζει για την προμήθεια ελληνικού και διεθνούς πολιτικού και οικονομικού Τύπου που προσδιορίζεται με απόφαση του Προέδρου. - Επικυρώνει αντίγραφα με την ένδειξη «Ακριβές αντίγραφο» και βεβαιώνει το γνήσιο της υπογραφής του προσωπικού και εάν απαιτείται, πολιτών. - Έχει την ευθύνη για τη δακτυλογράφηση, την αναπαραγωγή, τη διακίνηση των εγγράφων και για τη μετάφραση των απαραίτητων εγγράφων. - Μεριμνά για τη λειτουργία του τηλεφωνικού κέντρου, των τηλετύπων, του φαξ και των λοιπών μέσων επικοινωνίας της υπηρεσίας. - Φροντίζει για την εκκαθάριση, για τη μικροφωτογράφηση ή την ηλεκτρονική ή με άλλο τρόπο καταγραφή και γενικά για τη διατήρηση του αρχείου της Αρχής. - Εποπτεύει και συντονίζει το βοηθητικό προσωπικό. - Φροντίζει για την κίνηση και συντήρηση των οχημάτων. - Μεριμνά για τη φύλαξη και τον καθαρισμό του κτιρίου. - Μεριμνά για τη διάθεση χώρων για διαλέξεις, συγκεντρώσεις και εκδηλώσεις της Αρχής. - Μεριμνά για την εξυπηρέτηση του κοινού παραπέμποντας στην αρμόδια υπηρεσία της Αρχής. δ) Το Τμήμα Μηχανογραφικών Εφαρμογών το οποίο έχει ως αρμοδιότητα το σχεδιασμό, ανάπτυξη και συντήρηση των μηχανογραφικών εφαρμογών, την καλή και ασφαλή λειτουργία του μηχανογραφικού συστήματος, τη συντήρηση του μηχανογραφικού εξοπλισμού και την εν γένει στήριξη ολόκληρου του ηλεκτρονικού συστήματος. 3. Διεύθυνση Διερεύνησης και Ανάλυσης Πληροφοριών από τον Χρηματοπιστωτικό Τομέα. Οι αρμοδιότητές της είναι: α) Η ανάλυση των αναφορών ύποπτων συναλλαγών, που υποβάλλονται στην Αρχή από εταιρείες του χρηματοπιστωτικού τομέα, σύμφωνα με διαδικασίες και κριτήρια που θα καθορίζονται από τον Πρόεδρο και τα μέλη, λαμβάνοντας υπόψη τη διεθνή εμπειρία αντίστοιχων προς την Αρχή αλλοδαπών αρχών καθώς και τη σχετική εμπειρία των Υπηρεσιών δίωξης των οικονομικών εγκλημάτων των αρμόδιων Υπουργείων. β) Η διερεύνηση των στοιχείων που περιέχονται στις ανωτέρω αναφορές, η διασταύρωση των πληροφοριών και η συγκέντρωση στοιχείων με τη βοήθεια του Γραφείου Ερευνών από δημόσια αρχεία, δημόσιες αρχές και υπηρεσίες, συμπεριλαμβανομένων των δικαστικών, μετά από έγκριση του Προέδρου, από το σύστημα «Τειρεσίας» και από τα φυσικά ή νομικά πρόσωπα που υπάγονται στις υποχρεώσεις του ν. 2331/1995, όπως ισχύει.  γ) H εκτίμηση του βαθμού κινδύνου, για την πιθανότητα εμπλοκής του εξεταζόμενου προσώπου σε υποθέσεις νομιμοποίησης εσόδων από εγκληματικές δραστηριότητες ή χρηματοδότησης της τρομοκρατίας. δ) Η διερεύνηση, σε συνεργασία με το Γραφείο Ερευνών, τυχόν σύνδεσης του εξεταζόμενου προσώπου με συγκεκριμένο βασικό αδίκημα, λαμβάνοντας υπόψη τα συλλεγέντα στοιχεία. ε) Η κατάρτιση και αρχειοθέτηση φακέλου για κάθε υπόθεση με χαρακτηρισμό της επικινδυνότητας (ελάχιστη, χαμηλή, μέση, υψηλή). στ) Η στενή συνεργασία, σε όλες τις ανωτέρω εργασίες και δραστηριότητες, με το μέλος ή τα μέλη της Αρχής που έχουν χρεωθεί, μαζί με τη Διεύθυνση, συγκεκριμένες υποθέσεις καθώς και με τις άλλες Υπηρεσίες της Αρχής. ζ) Η παροχή όλων των σχετικών στοιχείων προς τα μέλη, για την κατάρτιση από αυτά της εισήγησής τους προς τον Πρόεδρο και τα άλλα μέλη. η) Η παρακολούθηση της συναλλακτικής συμπεριφοράς του εξεταζόμενου, αν εκτιμηθεί ότι χρειάζεται, με κατάλληλες οδηγίες προς φυσικά ή νομικά πρόσωπα υπαγόμενα στις υποχρεώσεις του ν. 2331/1995, όπως ισχύει και η άμεση επικοινωνία με τις εταιρείες του χρηματοπιστωτικού τομέα για τη συλλογή πληροφοριών.  θ) Η παρακολούθηση του έντυπου και ηλεκτρονικού Τύπου, ιδίως του οικονομικού, για τον εντοπισμό περιπτώσεων που χρήζουν αυτοτελούς διερεύνησης από την Αρχή. (Μετά τη σελ.84,288) Σελ. 84,289 Τεύχος Σελ.  Ποινικός Κώδικας 8.Α.α.49 ι) Η συμμόρφωση προς τις οδηγίες του Προέδρου, του εντεταλμένου στη Διεύθυνση μέλους και των άλλων μελών σχετικά με τις διαδικασίες και πρακτικές για την εξασφάλιση του εμπιστευτικού χαρακτήρα των πληροφοριών που αποκτά ή διαχειρίζεται. 4. Διεύθυνση Διερεύνησης και Ανάλυσης Αναφορών και Πληροφοριών από τα Νέα Επαγγέλματα και από άλλες πηγές. Οι αρμοδιότητές της είναι: α) Η διερεύνηση και ανάλυση αναφορών που υποβάλλονται στην Αρχή από νομικά ή φυσικά πρόσωπα, εκτός των εταιρειών του Χρηματοπιστωτικού τομέα, που υπόκεινται στις υποχρεώσεις του ν. 2331/1995, όπως ισχύει. β) Η διερεύνηση των στοιχείων που περιέχονται στις ανωτέρω αναφορές, η διασταύρωση των πληροφοριών και η συγκέντρωση στοιχείων από δημόσια αρχεία, δημόσιες αρχές και υπηρεσίες, συμπεριλαμβανομένων των δικαστικών, μετά από έγκριση του Προέδρου, από το σύστημα «Τειρεσίας» και από τα φυσικά ή νομικά πρόσωπα που υπάγονται στις υποχρεώσεις του ν. 2331/1995, όπως ισχύει.  γ) Η διερεύνηση, σε συνεργασία με το Γραφείο Ερευνών, τυχόν σύνδεσης του εξεταζόμενου προσώπου με συγκεκριμένο βασικό αδίκημα, λαμβάνοντας υπόψη τα συλλεγέντα στοιχεία. δ) Η κατάρτιση και αρχειοθέτηση φακέλου για κάθε υπόθεση με χαρακτηρισμό της επικινδυνότητας (ελαχίστη, χαμηλή, μέση, υψηλή). ε) Η στενή συνεργασία, σε όλες τις ανωτέρω εργασίες και δραστηριότητες, με το μέλος ή τα μέλη της Αρχής που έχουν χρεωθεί, μαζί με τη Διεύθυνση, συγκεκριμένες υποθέσεις καθώς και με τις άλλες Υπηρεσίες της Αρχής. στ) Η παροχή όλων των σχετικών στοιχείων προς τα μέλη, για την κατάρτιση από αυτά της εισήγησής τους προς τον Πρόεδρο και τα άλλα μέλη. ζ) Η παρακολούθηση της συναλλακτικής, οικονομικής ή επαγγελματικής συμπεριφοράς του εξεταζόμενου, αν εκτιμηθεί ότι χρειάζεται, με κατάλληλες οδηγίες προς τα σχετικά φυσικά ή νομικά πρόσωπα υπαγόμενα στις υποχρεώσεις του ν. 2331/1995, όπως ισχύει.  η) H εκτίμηση του βαθμού επικινδυνότητας για την πιθανότητα εμπλοκής των εξεταζόμενων προσώπων σε υποθέσεις νομιμοποίησης εσόδων από εγκληματικές δραστηριότητες ή χρηματοδότησης της τρομοκρατίας, λαμβάνοντας υπόψη τα ιδιαίτερα στοιχεία και χαρακτηριστικά του οικονομικού τομέα ή της κατηγορίας στην οποία ανήκει το αναφέρον φυσικό ή νομικό πρόσωπο, καθώς και την οικονομική επιφάνεια, τη φύση των δραστηριοτήτων με την τυχόν υπηρεσιακή κατάσταση του εξεταζόμενου προσώπου, και στην περίπτωση νομικού προσώπου, την εσωτερική διάρθρωση και τις νομικές και πραγματικές του σχέσεις με άλλες εταιρείες. Σελ. 84,290 Τεύχος Σελ.  θ) Η παρακολούθηση του έντυπου και ηλεκτρονικού Τύπου για τον εντοπισμό περιπτώσεων που χρήζουν αυτοτελούς διερεύνησης από την Αρχή. ι) Η συμμόρφωση προς τις οδηγίες του Προέδρου, του εντεταλμένου στη Διεύθυνση μέλους και των άλλων μελών σχετικά με τις διαδικασίες και πρακτικές για την εξασφάλιση του εμπιστευτικού χαρακτήρα των πληροφοριών που αποκτά ή διαχειρίζεται. 5. Διεύθυνση Μελετών και Διεθνών Σχέσεων Η Διεύθυνση Μελετών και Διεθνών Σχέσεων συγκροτείται από τα ακόλουθα Τμήματα: α) Το Τμήμα Μελετών το οποίο είναι αρμόδιο: - Για την παρακολούθηση της εξέλιξης των χρησιμοποιούμενων διεθνώς μεθόδων και πρακτικών για σκοπούς Νομιμοποίησης Εσόδων από Εγκληματικές Δραστηριότητες ή Χρηματοδότησης της Τρομοκρατίας καθώς και των αντίστοιχων πρακτικών αντιμετώπισής τους από αρμόδιες αρχές.  - Για τον εντοπισμό ευάλωτων κατηγοριών ή οικονομικών τομέων στον κίνδυνο χρησιμοποίησής τους για τη διάπραξη των ανωτέρω αδικημάτων. - Για τον εντοπισμό αδυναμιών στον υπάρχοντα μηχανισμό αντιμετώπισης των ανωτέρω αδικημάτων. 8.Α.α.49 Ποινικός Κώδικας - Για την κατάρτιση μελετών και διενέργεια αναλύσεων. - Για την επεξεργασία, σε συνεργασία με τις άλλες Διευθύνσεις προτάσεων για την προώθηση κανονιστικών και λειτουργικών ρυθμίσεων. - Για τη μελέτη και ανάλυση των εγγράφων «Τυπολογίας» (Typology), τα οποία καταρτίζει το FATF και άλλοι διεθνείς οργανισμοί και φορείς καθώς και για την επισήμανση πρακτικών και μεθόδων που μπορεί να χρησιμοποιηθούν στην Ελλάδα. Η αποκτώμενη εμπειρία και γνώση θα κοινοποιείται στον Πρόεδρο, στα μέλη, στις υπηρεσίες της Αρχής, στις αρμόδιες αρχές και στην κεντρική συντονιστική αρχή.  β) Το Τμήμα Διεθνών Σχέσεων είναι αρμόδιο: - Για την παρακολούθηση της εξέλιξης των χρησιμοποιούμενων διεθνώς μεθόδων και πρακτικών για σκοπούς Νομιμοποίησης Εσόδων από Εγκληματικές Δραστηριότητες ή Χρηματοδότησης της Τρομοκρατίας καθώς και των αντίστοιχων πρακτικών αντιμετώπισής τους από αρμόδιες αρχές. - Για την παρακολούθηση και συμμετοχή στις εργασίες των σχετικών με το αντικείμενο της Αρχής διεθνών Οργανισμών και Φορέων. - Για την ανταλλαγή πληροφοριών με τις αντίστοιχες αρχές του εξωτερικού μέσω του δικτύου του Egmond Group, του FIU-Νet, σύμφωνα με τους κανόνες λειτουργίας αυτών των δικτύων καθώς και σύμφωνα με τα Μνημόνια Συνεργασίας (Memoranda of Understanding - Μ.Ο.U.) που έχει υπογράψει η Αρχή καθώς και σε κάθε άλλη περίπτωση που εγκρίνει ο Πρόεδρος. - Για την μελέτη και ανάλυση των εγγράφων «Τυπολογίας» (Typology), τα οποία καταρτίζει το FATF και άλλοι διεθνείς οργανισμοί και φορείς καθώς και η επισήμανση πρακτικών και μεθόδων που μπορεί να χρησιμοποιηθούν στην Ελλάδα. Η αποκτώμενη εμπειρία και γνώση θα κοινοποιείται στον Πρόεδρο, στα μέλη, στις υπηρεσίες της Αρχής, στις αρμόδιες αρχές και στην κεντρική συντονιστική αρχή. - Για τη μελέτη και τη συλλογή στοιχείων για την αξιολόγηση της συμμόρφωσης χωρών εκτός της Ευρωπαϊκής Ένωσης με τα διεθνή κριτήρια, ιδίως τις Συστάσεις του FATF, και τις σχετικές εκθέσεις των διεθνών Οργανισμών και Φορέων για κάθε χώρα και την εισήγηση προς τον Πρόεδρο και τα μέλη για το επιβαλλόμενο επίπεδο συνεργασίας με την ΜΧΠ (Μονάδα Χρηματοοικονομικών Πληροφοριών) της χώρας αυτής και τυχόν υπογραφή Μνημονίου Συνεργασίας με αυτή σύμφωνα με το άρθρο 12. 6. Γραφείο Ερευνών Έχει τις εξής αρμοδιότητες: α) Συλλέγει πληροφορίες ποινικού, αστυνομικού, φορολογικού ή οικονομικού χαρακτήρα και τις διανέμει στις αρμόδιες Διευθύνσεις, τα μέλη και τον Πρόεδρο. β) Επικοινωνεί με τα αρμόδια Υπουργεία, Ν.Π.Δ.Δ., άλλες δημόσιες Υπηρεσίες ή αρχές για συλλογή πληροφοριών, διενέργεια ελέγχων και συνεργασία σε συγκεκριμένα θέματα. γ) Διενεργεί εξωτερικούς ελέγχους, παρακολουθήσεις και έρευνες σχετικά με υποθέσεις της Αρχής για την εξυπηρέτηση των σκοπών της Αρχής. δ) Διενεργεί ειδικούς ελέγχους οικονομικών καταστάσεων και στοιχείων σε δημόσιες υπηρεσίες πάσης φύσεως, είτε ενημερώνοντας τις υπηρεσίες αυτές προηγουμένως είτε χωρίς ενημέρωση. Οι έλεγχοι αυτοί γίνονται από ομάδα ερεύνης υπαλλήλων του Γραφείου, με ενδεχόμενη συμμετοχή μελών και άλλων υπαλλήλων της Αρχής, με επίδειξη της υπηρεσιακής τους ταυτότητας. ε) Συνεργάζεται στενά με το υπόλοιπο προσωπικό της Αρχής και ακολουθεί τις οδηγίες του Προέδρου, του εντεταλμένου μέλους που εποπτεύει το Γραφείο Ερευνών και άλλων μελών.  στ) Εξασφαλίζει πρόσβαση στα διεθνή ηλεκτρονικά αρχεία ανταλλαγής πληροφοριών ποινικού και αστυνομικού χαρακτήρα, ιδίως της Europol, της Interpol και του συστήματος SUSTRANS. ζ) Υιοθετεί, κατόπιν οδηγιών του Προέδρου, του εντεταλμένου μέλους και των μελών, διαδικασίες και πρακτικές για την εξασφάλιση του εμπιστευτικού χαρακτήρα των πληροφοριών που αποκτά ή διαχειρίζεται η) Υποβοηθεί τον Πρόεδρο και τα μέλη στο προανακριτικό έργο της Αρχής.  Άρθρο 9 Διάρθρωση των Υπηρεσιών Οι αποσπώμενοι πρέπει να έχουν τα προσόντα του κλάδου της θέσης που αποσπώνται. 1. Γραφείο Προέδρου: Στελεχώνεται από ένα Προϊστάμενο και δύο γραμματείς. Τα ελάχιστα απαιτούμενα προσόντα για τη θέση του Προϊσταμένου είναι τα εξής:  • Τα οριζόμενα στο άρθρο 4 του π.δ. 50/2001 (ΦΕΚ 39 Α΄) • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής (Μετά τη σελ.84,290) Σελ. 84,291 Τεύχος Σελ.  Ποινικός Κώδικας 8.Α.α.49 • Μεταπτυχιακός τίτλος σπουδών διοικητικής κατεύθυνσης της ημεδαπής ή ισότιμος τίτλος της αλλοδαπής • Πολύ καλή γνώση της Αγγλικής Τα ελάχιστα απαιτούμενα προσόντα για τη δεύτερη θέση είναι τα εξής:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής • Πολύ καλή γνώση της Αγγλικής • Καλή γνώση χειρισμού Η/Υ. Τα ελάχιστα απαιτούμενα προσόντα για την τρίτη θέση είναι τα εξής:  • Απολυτήριο Μ. Ε. • Πολύ καλή γνώση της Αγγλικής • Καλή γνώση χειρισμού Η/Υ. 2. Διεύθυνση Οικονομικών και Διοικητικών Υποθέσεων: στελεχώνεται από 14 υπαλλήλους. Τα ελάχιστα απαιτούμενα προσόντα για τη θέση του Προϊσταμένου είναι τα εξής:  • Τα οριζόμενα στο άρθρο 4 του π.δ. 50/2001 (ΦΕΚ 39 Α΄) • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, σπουδών Οικονομικής ή Διοικητικής κατεύθυνσης • Τριετής τουλάχιστον εμπειρία σε θέματα οικονομικών ή διοικητικών υποθέσεων Υπουργείων ή άλλων δημόσιων φορέων • Πολύ καλή γνώση της Αγγλικής • Καλή γνώση χειρισμού Η/Υ - Θέσεις διοικητικού προσωπικού (2): Τα ελάχιστα απαιτούμενα προσόντα είναι τα εξής:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, σπουδών Διοικητικής κατεύθυνσης • Εμπειρία τουλάχιστον ενός έτους σε θέματα διοικητικών υποθέσεων Υπουργείων ή άλλων δημόσιων φορέων • Καλή γνώση της Αγγλικής • Καλή γνώση χειρισμού Η/Υ -Θέσεις οικονομικού προσωπικού (2): Τα ελάχιστα απαιτούμενα προσόντα είναι τα εξής:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, σπουδών Οικονομικής κατεύθυνσης • Εμπειρία τουλάχιστον ενός έτους σε θέματα οικονομικών υποθέσεων Υπουργείων ή άλλων δημόσιων φορέων • Καλή γνώση της Αγγλικής • Καλή γνώση χειρισμού Η/Υ -Θέσεις προσωπικού πληροφορικής (3): Τα ελάχιστα απαιτούμενα προσόντα είναι τα εξής:  Σελ. 84,292 Τεύχος Σελ.  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, σε θέματα Πληροφορικής ή Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής και επιμόρφωση σε θέματα Πληροφορικής (Υλικό μέρος (Hardware), Λογισμικό (Software), δημιουργία και υποστήριξη δικτύων) • Εμπειρία τουλάχιστον τεσσάρων ετών σε θέματα Πληροφορικής Υπουργείων ή άλλων δημόσιων ή ιδιωτικών φορέων και ειδικότερα σε θέματα Υλικού μέρους (Hardware), Λογισμικού (Software), δημιουργίας και υποστήριξης δικτύων • Πολύ καλή γνώση της Αγγλικής -Θέσεις γραμματειακής υποστήριξης (3) Τα ελάχιστα απαιτούμενα προσόντα είναι τα εξής:  • Απολυτήριο Λυκείου • Καλή γνώση της Αγγλικής • Πολύ καλή γνώση χειρισμού Η/Υ -Βοηθητικό προσωπικό (3): • 2 οδηγοί • 1 κλητήρας σύμφωνα με τα απαιτούμενα προσόντα από το Υπουργείο Οικονομίας και Οικονομικών. 8.Α.α.49 Ποινικός Κώδικας 3. Διεύθυνση Διερεύνησης και Ανάλυσης Πληροφοριών από το Χρηματοπιστωτικό Τομέα: στελεχώνεται από 9 υπαλλήλους. Τα ελάχιστα απαιτούμενα προσόντα για τη θέση Διευθυντού είναι τα εξής:  • Τα οριζόμενα στο άρθρο 4 του π.δ. 50/2001 (ΦΕΚ 39 Α΄) • Μεταπτυχιακός τίτλος σπουδών οικονομικής κατεύθυνσης της ημεδαπής ή ισότιμος τίτλος της αλλοδαπής  • Τριετής τουλάχιστον εμπειρία σε θέματα εποπτείας εταιρειών του χρηματοπιστωτικού τομέα και ανάλυσης σχετικών πληροφοριών  • Πολύ καλή γνώση της Αγγλικής  • Καλή γνώση χειρισμού Η/Υ -Επιστημονικό προσωπικό (6) Τρεις (3) θέσεις με τα εξής ελάχιστα απαιτούμενα προσόντα:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, οικονομικής κατεύθυνσης και εμπειρία στην ανάλυση και αξιολόγηση στοιχείων από τραπεζικές συναλλαγές  • Πολύ καλή γνώση της Αγγλικής  • Γνώση χειρισμού Η/Υ Δύο (2) θέσεις με τα εξής ελάχιστα απαιτούμενα προσόντα:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, οικονομικής κατεύθυνσης και εμπειρία στην ανάλυση και αξιολόγηση στοιχείων χρηματιστηριακών συναλλαγών, συναλλαγών επί παραγώγων και άλλων συναλλαγών εταιρειών που ανήκουν στον τομέα της κεφαλαιαγοράς  • Πολύ καλή γνώση της Αγγλικής  • Καλή γνώση χειρισμού Η/Υ Μία (1) θέση με τα εξής ελάχιστα απαιτούμενα προσόντα:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, οικονομικής κατεύθυνσης και εμπειρία στην ανάλυση και αξιολόγηση συμβολαίων και συναλλαγών του ασφαλιστικού τομέα  • Πολύ καλή γνώση της Αγγλικής  • Γνώση χειρισμού Η/Υ -Θέσεις γραμματειακής υποστήριξης (2) Τα ελάχιστα απαιτούμενα προσόντα είναι τα εξής:  • Απολυτήριο Λυκείου • Πολύ καλή γνώση της Αγγλικής • Πολύ καλή γνώση χειρισμού Η/Υ. 4. Διεύθυνση Διερεύνησης και Ανάλυσης Αναφορών και Πληροφοριών από τα Νέα Επαγγέλματα και από άλλες πηγές: στελεχώνεται από 7 υπαλλήλους. Τα ελάχιστα απαιτούμενα προσόντα για τη θέση του Διευθυντού είναι τα εξής:  • Τα οριζόμενα στο άρθρο 4 του π.δ. 50/2001 (ΦΕΚ 39 Α΄) • Μεταπτυχιακός τίτλος σπουδών οικονομικής ή νομικής κατεύθυνσης ή πολιτικών επιστημών της ημεδαπής ή ισότιμης της αλλοδαπής • Τριετής τουλάχιστον εμπειρία σε θέματα επεξεργασίας και ανάλυσης πληροφοριών που σχετίζονται με το οικονομικό έγκλημα • Πολύ καλή γνώση της Αγγλικής  • Γνώση χειρισμού Η/Υ Πέντε (5) θέσεις με τα εξής ελάχιστα απαιτούμενα προσόντα:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής οικονομικών, νομικών ή πολιτικών επιστημών • Διετής τουλάχιστον εμπειρία σε υπηρεσιακή μονάδα καταπολέμησης του οικονομικού εγκλήματος ή δίωξης λαθρεμπορίου  • Πολύ καλή γνώση της Αγγλικής  • Γνώση χειρισμού Η/Υ -Θέσεις γραμματειακής υποστήριξης (1) Τα ελάχιστα απαιτούμενα προσόντα είναι τα εξής:  • Απολυτήριο Λυκείου • Πολύ καλή γνώση της Αγγλικής • Πολύ καλή γνώση χειρισμού Η/Υ. 5. Διεύθυνση Μελετών και Διεθνών Σχέσεων: στελεχώνεται από 7 υπαλλήλους. Τα ελάχιστα απαιτούμενα προσόντα για τη θέση του Διευθυντού είναι τα εξής:  • Τα οριζόμενα στο άρθρο 4 του π.δ. 50/2001 (ΦΕΚ 39 Α΄) • Μεταπτυχιακός τίτλος σπουδών της ημεδαπής ή ισότιμου τίτλου της αλλοδαπής, οικονομικής, ή νομικής κατεύθυνσης, ή διεθνών σχέσεων. Θα συνεκτιμηθεί τυχόν διδακτορικό δίπλωμα ή ακαδημαϊκή εμπειρία • Τριετής τουλάχιστον εμπειρία στην κατάρτιση μελετών ή σε θέματα διεθνούς συνεργασίας στο χρηματοπιστωτικό τομέα με τυχόν προϋπηρεσία σε δημόσιους ή ιδιωτικούς φορείς ή σε διεθνείς φορείς σχετικούς με το ανωτέρω αντικείμενο • Άριστη γνώση της Αγγλικής  • Πολύ καλή γνώση χειρισμού Η/Υ Πέντε (5) θέσεις (Τμήμα Μελετών:2, Τμήμα Διεθνών Σχέσεων: 3) με τα εξής ελάχιστα απαιτούμενα προσόντα:  • Πτυχίο ημεδαπού ΑΕΙ ή ισότιμου της αλλοδαπής, οικονομικής ή νομικής κατεύθυνσης ή διεθνών σχέσεων.  • Πολύ καλή γνώση της Αγγλικής  • Πολύ καλή γνώση χειρισμού Η/Υ • Για τις 2 θέσεις του Τμήματος Μελετών, διετής τουλάχιστον εμπειρία σε υπηρεσιακή μονάδα κατάρτισης μελετών (Μετά τη σελ.84,292) Σελ. 84,293 Τεύχος Σελ.  Ποινικός Κώδικας 8.Α.α.49 • Για τις 3 θέσεις του Τμήματος Διεθνών Σχέσεων, διετής τουλάχιστον εμπειρία σε θέματα διεθνούς συνεργασίας στο χρηματοπιστωτικό τομέα -Θέση γραμματειακής υποστήριξης (1) Τα ελάχιστα απαιτούμενα προσόντα είναι τα εξής:  • Απολυτήριο Λυκείου • Πολύ καλή γνώση της Αγγλικής • Πολύ καλή γνώση χειρισμού Η/Υ. 6. Γραφείο Ερευνών: στελεχώνεται από 9 υπαλλήλους. Τα ελάχιστα απαιτούμενα προσόντα για τη θέση Προϊσταμένου είναι τα εξής:  • Ανώτερος αστυνομικός • Πτυχίο Αστυνομικής Σχολής • Τριετής τουλάχιστον εμπειρία στην καταπολέμηση του οικονομικού εγκλήματος και των ναρκωτικών - Δύο (2) θέσεις κατώτερων αξιωματικών με διετή εμπειρία στη δίωξη και καταπολέμηση του οικονομικού εγκλήματος - Δύο (2) θέσεις αστυφυλάκων ή λοιπών βαθμοφόρων με διετή εμπειρία στη δίωξη και καταπολέμηση του οικονομικού εγκλήματος Δύο (2) θέσεις με τα εξής ελάχιστα απαιτούμενα προσόντα:  • Πτυχίο ΑΕΙ της ημεδαπής ή ισότιμο της αλλοδαπής, οικονομικής ή νομικής κατεύθυνσης  • Διετής τουλάχιστον προϋπηρεσία στην Υπηρεσία Ειδικών Ελέγχων  • Καλή γνώση της Αγγλικής. • Καλή γνώση χειρισμού Η/Υ Μία (1) θέση με τα εξής ελάχιστα απαιτούμενα προσόντα:  • Πτυχίο ΑΕΙ ή ΤΕΙ της ημεδαπής ή ισότιμο της αλλοδαπής, οικονομικής κατεύθυνσης  • Διετής τουλάχιστον προϋπηρεσία στο Λιμενικό Σώμα. • Καλή γνώση της Αγγλικής. • Καλή γνώση χειρισμού Η/Υ -Θέση γραμματειακής υποστήριξης (1) Τα ελάχιστα απαιτούμενα προσόντα είναι τα εξής:  • Απολυτήριο Λυκείου • Πολύ καλή γνώση της Αγγλικής • Πολύ καλή γνώση χειρισμού Η/Υ. Σελ. 84,294 Τεύχος Σελ.  ΚΑΝΟΝΙΣΜΟΣ ΛΕΙΤΟΥΡΓΙΑΣ Άρθρο 10 Διαδικασία Διαχείρισης Πληροφοριών 1. Οι αναφορές ύποπτων συναλλαγών και τα έγγραφα που αφορούν πληροφορίες προερχόμενες από άλλες πηγές, εκτός των υπόχρεων προς αναφορά νομικών και φυσικών προσώπων, πρωτοκολλούνται, εγγράφονται σε ειδικό ηλεκτρονικό μητρώο και υποβάλλονται στον Πρόεδρο. Αυτός χρεώνει την υπόθεση στην αρμόδια υπηρεσιακή μονάδα (Διεύθυνση ή Γραφείο Ερευνών) και σε υπαλλήλους της μονάδας. Αν παρίσταται ανάγκη, χρεώνονται με την υπόθεση περισσότερες μονάδες. Η μονάδα καταρτίζει, εγγράφως και ηλεκτρονικά, φάκελο για κάθε υπόθεση στον οποίο καταχωρούνται όλα τα σχετικά έγγραφα, στοιχεία, σημειώσεις, εισηγήσεις και αποφάσεις της Αρχής, με τρόπο ώστε να είναι ευχερής η αναζήτηση τους και η διασύνδεση του φακέλου με άλλους φακέλους με τους οποίους πιθανώς συσχετίζεται.  8.Α.α.49 Ποινικός Κώδικας 2. Κάθε υπόθεση χρεώνεται από τον Πρόεδρο και σε μέλος ή μέλη κατά την πρώτη συνεδρίαση της Αρχής μετά τη χρέωσή της σε υπηρεσιακή μονάδα. Αν η υπόθεση κρίνεται σοβαρή ή απαιτούσα επείγουσες ενέργειες, το μέλος ή τα μέλη ειδοποιούνται και πριν από την ανωτέρω συνεδρίαση. 3. Ο υπάλληλος που χρεώθηκε την υπόθεση συλλέγει χωρίς καθυστέρηση τα πρώτα βασικά στοιχεία (φορολογικές δηλώσεις του φυσικού η νομικού προσώπου –εισοδήματος και ακίνητης περιουσίας-, ποινικό μητρώο ή άλλα στοιχεία που παρέχει το Γραφείο Ερευνών, στοιχεία από το Αποθετήριο Μετοχών του Χ.Α.Α. κ.λπ.) και ενημερώνει σχετικά το μέλος που ανέλαβε την υπόθεση. Αν χρειάζονται και άλλα στοιχεία (πρόσθετες πληροφορίες από το αναφέρον πρόσωπο, έρευνα σε υποθηκοφυλακεία κ.λπ.), αυτά συλλέγονται από τη μονάδα, και το Γραφείο Ερευνών μετά από οδηγίες του μέλους. Στη συνέχεια ο υπάλληλος και ο επικεφαλής της μονάδας βοηθούν το μέλος στην κατάρτιση από αυτό της έκθεσης, στην οποία περιέχεται η κατ’ αρχήν εκτιμώμενη σοβαρότητα της υπόθεσης σύμφωνα με την κλίμακα Α-Δ. Α σημαίνει μη ή ελάχιστα ενδιαφέρουσα υπόθεση, Β σημαίνει ότι υπάρχουν ορισμένες ύποπτες ενδείξεις, Γ ότι υπάρχουν αρκετές ενδείξεις για συνέχιση των ερευνών και Δ ότι υπάρχει μεγάλη πιθανότητα να σχετίζεται η υπόθεση με τα εγκλήματα της Νομιμοποίησης Εσόδων από Εγκληματικές Δραστηριότητες ή της Χρηματοδότησης της Τρομοκρατίας.  4. Η έκθεση υποβάλλεται από το μέλος στον Πρόεδρο ο οποίος την εισάγει στην τακτική συνεδρίαση των μελών ή σε έκτακτη, σε επείγουσες περιπτώσεις. Το μέλος που χρεώθηκε την υπόθεση, την παρουσιάζει και την αναλύει στη συνεδρίαση, η οποία αποφασίζει για τις περαιτέρω ενέργειες. Είναι δυνατόν να παρίστανται ο υπάλληλος και ο επικεφαλής της μονάδας. Αν υπάρχει διαφωνία στο χειρισμό της υπόθεσης, αποφασίζει η απόλυτη πλειοψηφία των συμμετεχόντων μελών συν τον Πρόεδρο. Σε ισοψηφία υπερισχύει η ψήφος του Προέδρου. Η συνεδρίαση μπορεί i) να θέσει την υπόθεση στο αρχείο, ii) να κρίνει σκόπιμη τη συνέχιση των ερευνών ή iii) να παραπέμψει την υπόθεση στον εισαγγελέα με πόρισμα του Προέδρου. Στην περίπτωση i) παύουν οι περαιτέρω έρευνες αλλά η υπόθεση μπορεί να ανασυρθεί ανά πάσα στιγμή από το αρχείο αν υπάρξουν νέα στοιχεία. Στην περίπτωση ii) αποφασίζονται οι περαιτέρω έρευνες λαμβάνοντας υπόψη τη φύση της συναλλαγής, το ύψος των περιουσιακών στοιχείων, την προσωπικότητα του εξεταζόμενου, το βαθμό επικινδυνότητας και το επείγον της υπόθεσης. Ενδεικτικά πρόσθετα μέτρα είναι: -η αναζήτηση στοιχείων για συναλλαγές και το συνολικό χαρτοφυλάκιο του εξεταζόμενου νομικού ή φυσικού προσώπου από ορισμένες ή όλες τις τράπεζες, τις ΕΠΕΥ, τις ΑΕΔΑΚ, τις ασφαλιστικές εταιρείες και άλλες εταιρείες του χρηματοπιστωτικού τομέα, -η εξέταση φορολογικών στοιχείων σε βάθος χρόνου, -η αναζήτηση στοιχείων και πληροφοριών από μητρώα εταιρειών με ονομαστικές ή ανώνυμες μετοχές, από υποθηκοφυλακεία, από άλλα δημόσια αρχεία, από τις αρμόδιες αρχές του ν. 2331/1995, όπως ισχύει, από φυσικά και νομικά πρόσωπα υπαγόμενα στις διατάξεις αυτού του νόμου, από δικαστικές αρχές και από το σύστημα «Τειρεσίας», -η παροχή οδηγιών προς το αναφέρον πρόσωπο για συνεχή παρακολούθηση των συναλλαγών του εξεταζόμενου προσώπου και άμεση ενημέρωση της Αρχής, -η αίτηση προς άλλες δημόσιες αρχές ή υπηρεσίες για διενέργεια ορισμένων ελεγκτικών πράξεων, ενδεχομένως με τη συμβολή υπαλλήλων της Αρχής, -η αίτηση συνεργασίας προς αλλοδαπές αρχές, αντίστοιχες της Αρχής, για την παροχή στοιχείων και πληροφοριών, -η στοχευμένη έρευνα του Γραφείου Ερευνών, -η διενέργεια προανακριτικών πράξεων από την Αρχή, σύμφωνα με τις διατάξεις του άρθρου 7 του ν. 2331/1995, όπως ισχύει. Άρθρο 11  Συνεργασία και Τήρηση Απορρήτου 1. Ο Πρόεδρος, τα μέλη και οι υπηρεσιακές μονάδες συνεργάζονται μεταξύ τους, τηρώντας την ιεραρχία, για την καλύτερη εκπλήρωση των υποχρεώσεων της Αρχής.  2. Ο Πρόεδρος και τα μέλη καταρτίζουν Πρακτικό Ασφαλών Διαδικασιών που διασφαλίζει την εμπιστευτικότητα των στοιχείων που τηρούνται στην Αρχή, τον αποκλεισμό πρόσβασης στο έγγραφο και ηλεκτρονικό αρχείο μη αρμόδιων προσώπων και τη συστηματική ενημέρωση των υπαλλήλων για τεχνολογικές εξελίξεις και τη νομική υποχρέωσή για την τήρηση της εμπιστευτικότητας. 3. Είναι δυνατή η ανταλλαγή πληροφοριών μη εμπιστευτικής φύσης μεταξύ της Αρχής, της κεντρικής συντονιστικής αρχής (Γενική Διεύθυνση Οικονομικής Πολιτικής του Υπουργείου Οικονομίας και Οικονομικών) και των αρμοδίων αρχών, σύμφωνα με τις σχετικές αποφάσεις του Υπουργού Οικονομίας και Οικονομικών. (Μετά τη σελ.84,294) Σελ. 84,295 Τεύχος Σελ.  Ποινικός Κώδικας 8.Α.α.49 Άρθρο 12  Συνεργασία με Αλλοδαπές Αρχές  1. Η Αρχή δύναται να αρνηθεί να αποκαλύψει πληροφορίες ή κοινολόγηση των οποίων θα μπορούσε να ζημιώσει μια ποινική έρευνα που εκκρεμεί στην Ελλάδα ή, σε έκτακτες περιστάσεις, στην περίπτωση που η κοινολόγηση των πληροφοριών θα ήταν σαφώς δυσανάλογη προς τα θεμιτά συμφέροντα ενός φυσικού ή νομικού προσώπου ή του ελληνικού Δημοσίου ή απλώς θα προσέκρουε σε βασικές αρχές της εθνικής μας νομοθεσίας. Κάθε τέτοια άρνηση εξηγείται δεόντως στην αιτούσα την πληροφορία αντίστοιχη Αρχή (Μονάδα Χρηματοοικονομικών Πληροφοριών - ΜΧΠ). 2. Κατά τη διαβίβαση πληροφοριών ή εγγράφων η Αρχή μπορεί να επιβάλει περιορισμούς και όρους στη χρησιμοποίηση των πληροφοριών που δίδει για σκοπούς άλλους εκτός από αυτούς που ορίζονται στην παράγραφο 1. Η αποδέκτρια αλλοδαπή ΜΧΠ οφείλει να τηρεί αυτούς τους περιορισμούς και όρους. Το ίδιο ισχύει και στις περιπτώσεις που από την Αρχή ζητούνται πληροφορίες από άλλη ΜΧΠ, η οποία επιβάλλει αντίστοιχους περιορισμούς. 3. Στην περίπτωση που ΜΧΠ άλλης χώρας επιθυμεί να χρησιμοποιήσει διαβιβαζόμενες από την Αρχή πληροφορίες ή έγγραφα σε ποινικές έρευνες ή διώξεις για τους σκοπούς του άρθρου 1 παράγραφος 1, η Αρχή δεν μπορεί να αρνηθεί τη συγκατάθεσή της για τη χρησιμοποίηση αυτή, εκτός εάν η άρνηση της βασίζεται σε περιορισμούς που επιβάλλει η εθνική μας νομοθεσία ή σε όρους που αναφέρονται στην παράγραφο 1. Η άρνηση αυτή συγκατάθεσης αιτιολογείται δεόντως. 4. Στο βαθμό που το επίπεδο συνεργασίας μεταξύ της Αρχής και άλλων ΜΧΠ, όπως εκφράζεται σε Μνημόνια Συνεργασίας που έχουν ήδη συναφθεί ή πρόκειται να συναφθούν, συμβιβάζεται με τις διατάξεις αυτού του άρθρου ή προχωρεί πέρα από τις διατάξεις αυτές, δεν θίγεται από την παρούσα απόφαση. Όταν η παρούσα απόφαση προχωρεί πέρα από τις διατάξεις τυχόν Μνημονίου Συνεργασίας που έχει συναφθεί, η παρούσα απόφαση: -για μεν τις ΜΧΠ της Ευρωπαϊκής Ένωσης, αντικαθιστά το εν λόγω Μνημόνιο -για δε τις ΜΧΠ τρίτων κρατών, η Αρχή κατά την κρίση της μπορεί να ζητήσει αναβάθμιση του επιπέδου συνεργασίας με τροποποίηση του Μνημονίου Συνεργασίας.  Σελ. 84,296 Τεύχος Σελ.  Άρθρο 13 Αναπλήρωση του Προέδρου Σε περίπτωση κωλύματος του Προέδρου να εκπληρώσει το έργο του αναπληρούται από τακτικό μέλος που ορίζει ο Πρόεδρος που προσδιορίζει τους όρους, την έκταση και τη διάρκεια της αναπλήρωσης. Δύνανται να ορίζονται περισσότερα μέλη με εξειδικευμένες αρμοδιότητες έκαστο. Οι σχετικές αποφάσεις του Προέδρου κοινοποιούνται στην κεντρική συντονιστική αρχή. Άρθρο 14 Συνεδριάσεις της Αρχής 1. Η Αρχή συνεδριάζει τακτικά, τουλάχιστον τέσσερις (4) φορές το μήνα, υπό τη διεύθυνση του Προέδρου και σε περίπτωση κωλύματος του αναπληρωτή του, σύμφωνα με το άρθρο 13, εκτάκτως δε με πρόσκληση του Προέδρου ή του αναπληρωτή του που καταρτίζει την ημερήσια διάταξη που κοινοποιείται έγκαιρα από τον γραμματέα στα μέλη της.  2. Χρέη γραμματέα εκτελεί ο Προϊστάμενος της Υπηρεσίας Διοικητικών και Οικονομικών Υποθέσεων ή υπάλληλος αυτής της Υπηρεσίας οριζόμενος από τον Πρόεδρο. Ο γραμματέας τηρεί πρακτικά που είναι απόρρητα. 8.Α.α.49 Ποινικός Κώδικας 3. Οι συνεδριάσεις της Αρχής συγκαλούνται νόμιμα αν υπάρξει απαρτία με συμμετοχή τουλάχιστον έξι (6) μελών και του Προέδρου ή των αναπληρωτών τους. Οι αποφάσεις της λαμβάνονται με απόλυτη πλειοψηφία των παρόντων μελών, σε περίπτωση δε ισοψηφίας υπερισχύει η ψήφος του Προέδρου. 4. Οι συνεδριάσεις της Αρχής είναι μυστικές και το περιεχόμενο των συζητήσεων και των αποφάσεων της είναι εμπιστευτικό. Τυχόν κοινοποίηση του αναρμοδίως τιμωρείται σύμφωνα με τις ισχύουσες διατάξεις. Την ίδια υποχρέωση έχουν και οι υπάλληλοι που ενδεχομένως μετέχουν στη συνεδρίαση.  5. Ο Πρόεδρος και τα μέλη οφείλουν να ανακοινώνουν εγκαίρως τυχόν κώλυμα συμμετοχής τους στον γραμματέα, ο οποίος καλεί τον αναπληρωτή τους. 6. Για την αποχή ή εξαίρεση μέλους της Αρχής από συνεδρίαση για εξέταση συγκεκριμένης υπόθεσης, εφαρμόζονται αναλόγως τα άρθρα 14 επόμενα του Κώδικα Ποινικής Δικονομίας. Στην περίπτωση αυτή συμμετέχει στη συνεδρίαση ο αναπληρωτής του. Ο Πρόεδρος, εφόσον υπάρξει ένδειξη λόγου εξαιρέσεως, και αν αυτός δεν δηλωθεί, μπορεί να ζητήσει από το μέλος την παροχή διευκρινίσεων και εισάγει θέμα εξαίρεσής του στη συνεδρίαση για τη λήψη απόφασης.  Άρθρο 15 Έναρξη ισχύος Η παρούσα απόφαση τίθεται σε ισχύ από την ημερομηνία δημοσίευσής της. Άρθρο 1 Όργανα και Υπηρεσιακές Μονάδες Η Εθνική Αρχή Καταπολέμησης της Νομιμοποίησης Εσόδων από Εγκληματικές Δραστηριότητες του άρθρου 7 του ν. 2331/1995, όπως ισχύει, εφεξής «Αρχή», αποτελείται από τον Πρόεδρο, τα τακτικά και αναπληρωματικά μέλη της και τις υπηρεσιακές μονάδες της. Άρθρο 2 Τόπος Συνεδριάσεων Ως τόπος των συνεδριάσεων ορίζεται ο χώρος των γραφείων που στεγάζεται η Αρχή επί της οδού Πειραιώς 207 και Αλκίφρονος 92 στην Αθήνα. Άρθρο 3 Αρμοδιότητες του Προέδρου 1. Ο Πρόεδρος έχει τις αρμοδιότητες που προσδιορίζονται στο άρθρο 7 του ν. 2331/1995, όπως ισχύει. Ειδικότερα εποπτεύει την εν γένει λειτουργία της Αρχής, διευθύνει τις εργασίες της, προεδρεύει στις τακτικές και έκτακτες συνεδριάσεις της και εκπροσωπεί την Αρχή στις σχέσεις της με άλλες δημόσιες ημεδαπές η αλλοδαπές αρχές και με ιδιωτικούς φορείς ή πρόσωπα. 2. Εισηγείται στην τακτική συνεδρίαση της Αρχής κάθε θέμα που αφορά τη στελέχωσή της με αποσπασμένους υπαλλήλους, σύμφωνα με τις υπηρεσιακές ανάγκες της Αρχής, για την τοποθέτησή τους σε υπηρεσιακές μονάδες, για την επιλογή των προϊσταμένων των μονάδων αυτών και για τη λήψη κάθε αναγκαίου μέτρου για την εξασφάλιση της εύρυθμης και αποτελεσματικής λειτουργίας της Αρχής. Η απόσπαση υπαλλήλων στην Αρχή γίνεται με πρόταση του Προέδρου, μετά από διαβούλευση με τα μέλη. Η πρόταση μπορεί να γίνεται και για συγκεκριμένα πρόσωπα σύμφωνα με τα οριζόμενα στην παράγραφο 8 του άρθρου 7 του ν. 2331/1995, όπως ισχύει, για την κάλυψη συγκεκριμένων θέσεων, εφόσον οι υπάλληλοι αυτοί έχουν τα τυπικά και ουσιαστικά προσόντα που προβλέπονται από την παρούσα απόφαση.  3. Ορίζει την ημέρα, την ώρα και τον τόπο συνεδρίασης της Αρχής, καταρτίζει την ημερήσια διάταξη, συντονίζει τις εργασίες των συνεδριάσεων, αναθέτει τις υποθέσεις της Αρχής σε ένα ή περισσότερα μέλη, ανάλογα με τη σοβαρότητα της υπόθεσης και σε υπάλληλο ή υπαλλήλους των υπηρεσιακών μονάδων. Σελ. 84,286 Τεύχος Σελ.  4. Συντονίζει και διευθύνει τις προανακριτικές πράξεις και ενέργειες της Αρχής σύμφωνα με τα οριζόμενα στην παράγραφο 9 του άρθρου 7 του ν. 2331/1995, όπως ισχύει.  5. Αποφασίζει μετά από διαβούλευση με τα μέλη, τη διενέργεια οικονομικών ελέγχων σύμφωνα με τα εδάφια δ) και ε) της παραγράφου 6 του άρθρου 7 του ν. 2331/1995, όπως ισχύει, και συγκροτεί τις ομάδες ερεύνης από υπαλλήλους της Αρχής και ενδεχομένως και από μέλη της.  6. Συνιστά επιτροπές ή ομάδες εργασίας, διαρκείς ή πρόσκαιρες προς εξυπηρέτηση των αναγκών της Αρχής. Στην απόφαση σύστασης καθορίζεται το έργο, η διάρκεια και η σύνθεση κάθε επιτροπής ή ομάδας εργασίας.  Άρθρο 4 Αρμοδιότητες των Μελών 1. Τα μέλη παρίστανται στις τακτικές και έκτακτες συνεδριάσεις της Αρχής, μελετούν τα στοιχεία των υποθέσεων που αναλαμβάνουν και αποφασίζουν συλλογικά, μαζί με τον Πρόεδρο για την περαιτέρω πορεία των ερευνών ή για τη θέση των υποθέσεων στο αρχείο. Αν απαιτείται συνέχεια των ερευνών, αποφασίζουν ποιες συγκεκριμένες ενέργειες θα πραγματοποιηθούν. 8.Α.α.49 Ποινικός Κώδικας 2. Αναλαμβάνουν υποθέσεις που τους χρεώνει ο Πρόεδρος, συνεργάζονται με τους υπαλλήλους που έχουν επίσης χρεωθεί αυτές τις υποθέσεις, καταρτίζουν και παρουσιάζουν την εισήγηση για αυτές στη συνεδρίαση. Αν απαιτείται, επισκέπτονται τις εγκαταστάσεις της Αρχής και άλλες ημέρες εκτός των τακτικών ή εκτάκτων συνεδριάσεων. 3. Τα τακτικά η αναπληρωματικά μέλη από κάθε Υπουργείο ή φορέα συνεργάζονται στενά μεταξύ τους στην εκπλήρωση των υποχρεώσεών τους και επικοινωνούν με τους υπαλλήλους του Υπουργείου ή φορέα που εκπροσωπούν, οι οποίοι ασχολούνται με την πρόληψη και καταστολή των αδικημάτων της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας. Τα μέλη που εκπροσωπούν τις τέσσερις αρμόδιες αρχές που αναφέρονται στο εδάφιο γ) της παραγράφου 9 του άρθρου 4 του ν. 2331/1995 όπως ισχύει, συνεργάζονται με τις προβλεπόμενες ειδικές υπηρεσιακές μονάδες αυτών των αρμοδίων αρχών και δίνουν οδηγίες για τη βελτίωση του εποπτικού έργου των μονάδων αυτών, σύμφωνα με την εμπειρία τους από τη λειτουργία της Αρχής. 4. Τα μέλη παρακολουθούν τις διεθνείς εξελίξεις στους διεθνείς οργανισμούς ή φορείς στα θέματα που αποτελούν το αντικείμενο της Αρχής, ενημερώνουν την Αρχή και την Γενική Διεύθυνση Οικονομικής Πολιτικής του Υπουργείου Οικονομίας και Οικονομικών, ως κεντρική συντονιστική αρχή και ζητούν από τον Πρόεδρο να συζητηθούν στη συνεδρίαση σημαντικές εξελίξεις και θέματα που απαιτούν τη διαμόρφωση εθνικών θέσεων σε αυτούς τους διεθνείς οργανισμούς και φορείς. 5. Ο Πρόεδρος, με απόφασή του, που κοινοποιείται στην κεντρική συντονιστική αρχή, δύναται να ορίζει από τα τακτικά μέλη, με τουλάχιστον διετή προϋπηρεσία στην Αρχή ως εντεταλμένα μέλη για τη γενικότερη εποπτεία του Γραφείου Ερευνών και των τριών Διευθύνσεων των παραγράφων 3, 4 και 5 του άρθρου 8 της παρούσας απόφασης. Κάθε εντεταλμένο μέλος ενημερώνει και καθοδηγεί τους υπαλλήλους της υπηρεσιακής μονάδας που εποπτεύει, σύμφωνα με την εμπειρία του. Η αμοιβή των εντεταλμένων μελών καθορίζεται με απόφαση του Υπουργού Οικονομίας και Οικονομικών. 6. Τα μέλη της Αρχής απαλλάσσονται των υπηρεσιακών τους καθηκόντων κατά την ημέρα της συνεδρίασης. Άρθρο 5 Οικονομικός Έλεγχος - Προϋπολογισμός – Απολογισμός 1. Ο οικονομικός έλεγχος της Αρχής ασκείται από τον Υπουργό Οικονομίας και Οικονομικών και περιλαμβάνει την έγκριση του προϋπολογισμού και του απολογισμού καθώς και την άσκηση διαχειριστικού ελέγχου.  Η Αρχή υπόκειται στον προληπτικό έλεγχο της υπηρεσίας Δημοσιονομικών Ελέγχων του Υπουργείου Οικονομίας και Οικονομικών και του Ελεγκτικού Συνεδρίου. 2. Ο Υπουργός Οικονομίας και Οικονομικών μπορεί οποτεδήποτε να διατάξει έκτακτο έλεγχο οικονομικής διαχείρισης.  3. Ο προϋπολογισμός της Αρχής προσαρτάται στον προϋπολογισμό του Υπουργείου Οικονομίας και Οικονομικών. Η έγκριση του προϋπολογισμού και η αποστολή του στο Υπουργείο Οικονομίας και Οικονομικών για την προσάρτησή του στον προϋπολογισμό του εν λόγω Υπουργείου, γίνεται εντός των χρονικών ορίων που ορίζονται κάθε φορά από τον ανωτέρω Υπουργό για την υποβολή των σχεδίων προϋπολογισμού των Υπουργείων. 4. Με αιτιολογημένες αποφάσεις του Προέδρου της Αρχής είναι δυνατή η κατά τη διάρκεια του οικονομικού έτους εγγραφή ή αύξηση πιστώσεων στον προϋπολογισμό της Αρχής µε ισόποση μείωση άλλων πιστώσεων του προϋπολογισμού της. 5. Οι δαπάνες για τις απολαβές του Προέδρου, τις αποζημιώσεις των μελών και των πρόσθετων αμοιβών του προσωπικού της Αρχής, τη στέγαση της Αρχής, τα λειτουργικά έξοδά της, τις ημερήσιες αποζημιώσεις και διανυκτερεύσεις του Προέδρου και του προσωπικού της Αρχής κατά τις μετακινήσεις τους, βαρύνουν τις πιστώσεις του προϋπολογισμού του Υπουργείου Οικονομίας και Οικονομικών, αρχής γενομένης από το οικονομικό έτος 2006. Άρθρο 6 Προμήθειες- Αναθέσεις Έργου Προμήθειες ή αναθέσεις έργου διενεργούνται σύμφωνα με τις κείμενες διατάξεις περί προμηθειών και αναθέσεων έργου και ειδικότερα με τους ν. 2362/1995 (ΦΕΚ 247 Α΄) και ν. 2286/1995 (ΦΕΚ 19 Α΄).  (Μετά τη σελ.84,286) Σελ. 84,287 Τεύχος Σελ.  Ποινικός Κώδικας 8.Α.α.49 Άρθρο 7 Πειθαρχικοί Κανόνες 1. Για το εν γένει προσωπικό της Αρχής σχετικά με τη διενέργεια του πειθαρχικού ελέγχου, εφαρμόζονται οι διατάξεις του π.δ. 410/1988 (ΦΕΚ 191 Α΄) και για όσα θέματα δεν ρυθμίζονται από αυτό, οι διατάξεις του ν. 2683/1999 (ΦΕΚ 19 Α΄).